പാതിരിപ്പാടത്ത് ഞാറു നടീല് ഉത്സവമാക്കി വിദ്യാര്ഥികള് എടക്കര : പാലേമാട് വിവേകാനന്ദ പഠനകേന്ദ്രം കോളേജിലെ ഡിഗ്രി രണ്ടാംവര്ഷ എന്.എസ്.എസ്. യൂണിറ്റിലെ അംഗങ്ങള് പാതിരിപ്പാടത്ത് നടീല് ഉത്സവം നടത്തി .ബെന്നി തുരുത്തേലിന്റെ രണ്ടേക്കറോളം വരുന്ന പാടത്താണ് ഞാറുനട്ടത്. മുപ്പത്തഞ്ചോളം കുട്ടികള് ഉത്സവത്തില് പങ്കെടുത്തു. കൃഷിഭവനില്നിന്നു ലഭിച്ച ശ്രേയസ് വിത്തുകൊണ്ട് ബെന്നി മുളപ്പിച്ച ഞാറാണ് നട്ടത്. കൃഷിവകുപ്പ് ജീവനക്കാരുടെയും കര്ഷകരുടെയും നേതൃത്വത്തില് ഞാറുനടുന്ന രീതിയെക്കുറിച്ച് കുട്ടികള്ക്ക് പരിശീലനം നല്കിയിരുന്നു.നടീല് ഉത്സവം പഞ്ചായത്തംഗം ഉമ്മുസല്മത്ത് ഉദ്ഘാടനംചെയ്തു. ഖാദര് മണക്കാട്, പ്രോഗ്രാം ഓഫീസര് അജീഷ്, അധ്യാപകരായ രതീഷ്, സനീഷ്, എന്.എസ്.എസ്. ഭാരവാഹികളായ സേതുലക്ഷ്മി, ഷിബിന് എന്നിവര് നേതൃത്വംനല്കി. കൃഷി അസിസ്റ്റന്റ് എ. ശ്രീജയ് കാര്ഷികമേഖലയെക്കുറിച്ച് ക്ലാസെടുത്തു. The post പാതിരിപ്പാടത്ത് ഞാറു നടീല് ഉത്സവമാക്കി വിദ്യാര്ഥികള് first appeared on MalayalamExpressOnline.